text: Koncert-Panduro får egen flise
  11 januar 2018 kl. 20.28
  Som tak for sin indsats for Horsens' kulturliv fik koncertarrangør Frank Panduro en flise foran teatret, hvor det hele startede.
  Afskeden har været bebudet gennem længere tid, men torsdag aften sagde Frank Panduro endeligt farvel til Horsens & Friends.
  Frank Panduro, afgående direktør, Horsens & Friends: "Det er en af de største dage i mit liv"
  Bon Jovi, Springsteen, Rammstein og Paul McCartney. Frank Panduro har gennem årene sikret Horsens de helt store musikalske navne. I mere end 25 år har han arrangereret koncerter, teater og andre kulturelle events i sin hjemby. 
  I aften er det så endeligt farvel. Et vemodigt farvel til en meget glad og rørt Frank Panduro:
  - Det er en af de største dage i mit liv. Ikke det at stoppe, men at folk har taget så pænt mod mig og Claus Visby, som er den nye direktør. 
  Som tak for hans arbejde for byen gav Horsens Kommune den afgående direktør en helt særlig gave: - En flise foran Horsens Ny Teater. En gave, der overraskede Frank Panduro:
  Frank Panduro, afgående direktør, Horsens & Friends: "Når jeg ikke kan lave andet, så kan jeg trække på den, men det havde jeg ikke set komme. Jeg er en rigtig glad mand."
  - Når jeg ikke kan lave andet, så kan jeg trække på den, men det havde jeg ikke set komme. Jeg er en rigtig glad mand. 
  Det lå ikke i kortene, at Frank Panduro skulle bruge knapt halvdelen af sit liv i koncert- og teaterbranchen. Han er uddannet speditør, og havde ingen forudsætninger inden for kultur og teater, da han i 1991 fik jobbet som teaterdirektør på det nyopførte teater.
  61-årige Frank Panduro forlader dog ikke helt branchen. Han fortsætter sit arbejde i Panduro Management.
  Samtidig er han ejer af TeaterHotellet i Horsens.
  TV SYD sendte mellem jul og nytår fire programmer om musikeventyret i Horsens. Se eller gense dem her:
  
  
  
  
  